આમ તો જે એક લાખથી વધારે અરજીઓને ફગાવી દેવાઇ છે તેમાંની વીસ હજારથી વધુ અરજીઓ પૂરતા પુરાવા વગરની હતી. આગામી દિવસોમાં આવી અરજીઓના નિકાલની શકયતા પર પૂર્ણવિરામ મુકાઇ ગયું છે. ઇમ્પેકટ ફીનો હવાલો સંભાળતા પશ્ચિમ ઝોનના ડે.કમિશનર આર.બી. બારડ કહે છે જે અરજદારોએ પોતાની અરજીના સંદર્ભમાં તંત્ર સમક્ષ પૂરતા પુરાવા રજૂ કર્યા નથી તેમજ તેના આધારે આ અરજદારોની અરજીને નામંજુર કરાઇ છે તેવા તમામ અરજદારોની અરજીને રિઓપન કરવાની કોઇ શકયતા નથી. આ ઉપરાંત હાઉસિંગ બોર્ડનાં મકાનોનાં સંદર્ભમાં બોર્ડ ઓથોરિટીની એનઓસી વગરના ૬પ૦૦ જેટલા કેસ છે. આ કેસને પણ નામંજૂર કરાશે. લિફટની સંદર્ભમાં પણ પપ૦થી વધુ અરજીઓનો નિકાલ કરવા શકય નથી તેમ તેમણે વધુમાં જણાવ્યું હતું.